
Ministru kabineta rīkojums Nr. 449
Rīgā 2022. gada 21. jūnijā (prot. Nr. 33 31. §)
Par valsts augstskolu stratēģisko specializāciju
· 1. Saskaņā ar Augstskolu likuma pārejas noteikumu 73. punktu noteikt valsts dibinātajām augstskolām šādu sākotnējo stratēģisko specializāciju šādās zinātnes jomās:
· 1.1. Latvijas Universitāte:
· 1.1.1. dabaszinātnes;
· 1.1.2. medicīnas un veselības zinātnes;
· 1.1.3. sociālās zinātnes;
· 1.1.4. humanitārās un mākslas zinātnes;
· 1.2. Rīgas Tehniskā universitāte:
· 1.2.1. dabaszinātnes (īpaši datorzinātne un informātika);
· 1.2.2. inženierzinātnes un tehnoloģijas;
· 1.2.3. sociālās zinātnes;
· 1.2.4. humanitārās un mākslas zinātnes;
· 1.3. Latvijas Lauksaimniecības universitāte:
· 1.3.1. inženierzinātnes un tehnoloģijas;
· 1.3.2. lauksaimniecības, meža un veterinārās zinātnes;
· 1.3.3. sociālās zinātnes;
· 1.4. Rīgas Stradiņa universitāte:
· 1.4.1. dabaszinātnes (izglītības tematiskās jomas – dzīvās dabas zinātnes, fizikālās zinātnes, matemātika un statistika);
· 1.4.2. medicīnas un veselības zinātnes;
· 1.4.3. sociālās zinātnes;
· 1.5. Jāzepa Vītola Latvijas Mūzikas akadēmija – humanitārās un mākslas zinātnes (izglītības tematiskā joma – mākslas);
· 1.6. Latvijas Kultūras akadēmija – humanitārās un mākslas zinātnes (izglītības tematiskā joma – mākslas);
· 1.7. Latvijas Mākslas akadēmija – humanitārās un mākslas zinātnes (izglītības tematiskā joma – mākslas);
· 1.8. Daugavpils Universitāte:
· 1.8.1. dabaszinātnes;
· 1.8.2. sociālās zinātnes;
· 1.8.3. humanitārās un mākslas zinātnes;
· 1.9. Liepājas Universitāte:
· 1.9.1. inženierzinātnes un tehnoloģijas (izglītības tematiskās jomas – datorika un izglītības programmu grupa elektronika un automātika);
· 1.9.2. sociālās zinātnes (izglītības tematiskās jomas – pedagogu izglītība un izglītības zinātnes, komerczinības un administrēšana);
· 1.9.3. humanitārās un mākslas zinātnes;
· 1.10. Banku augstskola – sociālās zinātnes (izglītības tematiskā joma – komerczinības un administrēšana);
· 1.11. Latvijas Sporta pedagoģijas akadēmija – medicīnas un veselības zinātnes (izglītības tematiskās jomas – veselības aprūpe, individuālie pakalpojumi, tai skaitā sporta zinātne);
· 1.12. Rēzeknes Tehnoloģiju akadēmija:
· 1.12.1. inženierzinātnes un tehnoloģijas (izglītības tematiskās jomas – inženierzinātnes un tehnoloģijas, datorika);
· 1.12.2. sociālās zinātnes (izglītības tematiskās jomas – pedagogu izglītība un izglītības zinātnes, komerczinības un administrēšana, sociālās un cilvēkrīcības zinātnes);
· 1.13. Ventspils Augstskola:
· 1.13.1. dabaszinātnes (izglītības tematiskās jomas – fizikālās zinātnes, datorika un izglītības programmu grupa elektronika un automātika);
· 1.13.2. sociālās zinātnes (izglītības tematiskā joma – komerczinības un administrēšana);
· 1.13.3. humanitārās un mākslas zinātnes (izglītības tematiskā joma – humanitārās zinātnes);
· 1.14. Vidzemes Augstskola:
· 1.14.1. inženierzinātnes un tehnoloģijas (izglītības tematiskā joma – datorika);
· 1.14.2. sociālās zinātnes (izglītības tematiskās jomas – informācijas un komunikācijas zinātnes, komerczinības un administrēšana, individuālie pakalpojumi);
· 1.15. Latvijas Nacionālā aizsardzības akadēmija – sociālās zinātnes (izglītības tematiskā joma – civilā un militārā aizsardzība);
· 1.16. Latvijas Jūras akadēmija – inženierzinātnes un tehnoloģijas (izglītības programmu grupa – mašīnzinības, tai skaitā jūrniecība).
· 2. Augstskolai ir tiesības īstenot studiju programmas un pētniecisko darbību arī ārpus šajā rīkojumā noteiktajām sākotnējām stratēģiskās specializācijas jomām saskaņā ar Augstskolu likuma 4. pantu.
· 3. Valsts dibināta augstskola, īstenojot savu studiju un pētniecības darbību atbilstoši šā rīkojuma 1. punktā tai noteiktajām stratēģiskās specializācijas jomām, īsteno starpdisciplināras studijas, pētniecību un inovācijas, kā arī sadarbību ar uzņēmējdarbības sektoru.

